கேள்வி: 2-நைட்ரோகுளோரோபென்சீன் - தயாரிப்பு பற்றி தகவல் சொல்.
பதில்: பொதுவாக சல்பூரிக் அமிலம் முன்னிலையில் குளோரோபென்சீன் நைட்ரோயேற்றம் செய்வதன் மூலம் 2-நைட்ரோகுளோரோபென்சீன் தயாரிக்கப்படுகிறது. :C6H5Cl + HNO3 → O2NC6H4Cl + H2O இந்த வினையில் ஓரிடத்தான் கலவை கிடைக்கும். 30% நைட்ரிக் காடி, 56% கந்தக அமிலம் மற்றும் 14% நீர் ஆகியவற்றின் அமில விகிதத்தைப் பயன்படுத்தினால் விளைபொருள் பொதுவாக 34-36% 2-நைட்ரோகுளோரோபென்சீனும் 63-65% 4-நைட்ரோகுளோரோபென்சீனும் உருவாகின்றன. இதில் சுமார் 1% 3-நைட்ரோகுளோரோபென்சீன் உள்ளது.
கேள்வி: 2-நைட்ரோகுளோரோபென்சீன் - வினைகள் பற்றி விளக்கவும்.
பதில்: 2-நைட்ரோகுளோரோபென்சீன் Fe/HCl கலவையுடன் வினைபுரிந்தால் , பிச்சாம்பு ஒடுக்கம் நிகழ்ந்து 2-குளோரோ அனிலின் உருவாகும். 2-நைட்ரோகுளோரோபென்சீன், இதன் மாற்றியங்களைப் போலவே, மின்னணு மிகுபொருள்களை நோக்கி வினைபுரிகிறது. இதன் விளைவாக குளோரைடு பதிலீடு ஏற்படுகிறது. பல்சல்பைடுடன், இது வினைபுரிந்து டை-ஆர்த்தோநைட்ரோபீனைல் இருசல்பைடைக் கொடுக்கிறது :2 O2NC6H4Cl + Na2S2 -> (O2NC6H4S)2 + 2 NaCl இதேபோல் 2-நைட்ரோகுளோரோபென்சீன் சோடியம் மெத்தாக்சைடுடன் வினைபுரிந்து 2-நைட்ரோ அனிசோலைக் கொடுக்கிறது. 2-நைட்ரோகுளோரோபென்சீனை 2-புளோரோநைட்ரோபென்சீனாக மாற்றுவதற்கு குளோரைடிற்குப் பதிலாக புளோரைடை மாற்றுவது வணிக ரீதியாகவும் நடைமுறையில் உள்ளது. ஏலக்சு செயல்முறை சல்போலேன் போன்ற முனைவுக் கரைப்பான்களில் பொட்டாசியம் புளோரைடைப் பயன்படுத்துகிறது: ::O2NC6H4Cl + KF -> O2NC6H4F + KCl
கேள்வி: 2-நைட்ரோகுளோரோபென்சீன் - பயன்கள் பற்றி நீங்கள் என்ன அறிந்துள்ளீர்கள்?
பதில்: 2-நைட்ரோகுளோரோபென்சீனின் இரண்டு வினைத்திறன் தளங்களும் ஆர்த்தோ நிலையிலிருக்கும், மேலும் சேர்மங்களை உருவாக்கப் பயன்படுத்தப்படுகிறது. இதன் வழித்தோன்றல் 2-குளோரோ அனிலின் என்பது சாயங்கள் மற்றும் பூச்சிக்கொல்லிகளுக்கு முன்னோடியான 3,3'-டைகுளோரோபென்சிடின் முன்னோடி சேர்மமாகும்.